

Hyvät vieraat!

Kiitos kun valitsitte lomakohteeksenne Luoston Savottakämpän!

Tässä Savottakämpän varausehdot sekä lisätietoa mökistä. Tutustukaa ehtoihin ennen maksua. Laskun maksamalla vahvistatte varauksenne ja sitoudutte näihin ehtoihin.

Mökki sijaitsee Luoston vanhimmalla alueella Kantaluostolla, lähellä keskustaa, osoitteessa Alluntie 12, 99555 Luosto.

Mikäli teille tulee lomanne aikana kysyttävää, autamme teitä mielellämme! Laittakaa viestiä tai soittakaa!

Mökin varausehdot

Mökin vuokraus alkaa tulopäivänä klo 17.00 ja mökin luovutus on lähtöpäivänä klo 11.00,

mikäli ei ole toisin sovittu.

Kun lasku on maksettu, ilmoittakaa mökkiin tulevien henkilöiden nimet ja yhteystiedot sekä mahd. lasten iät (vuokraajien kotiosoite ja puhelinnumero) joko tekstinä tai matkustajailmoituslomakkeen kautta sähköpostiosoitteeseen [kathrin.torvinen@live.com](mailto:kathrin.torvinen@live.com). Tietoja käytetään vain vuokraustarkoituksessa eikä niitä luovuteta ulkopuolisille.

Peruutus


Mahdolliset peruutukset tehdään aina kirjallisena sähköpostiosoitteeseen [kathrin.torvinen@live.com.](mailto:kathrin.torvinen@live.com)

Maksut palautetaan seuraavien ehtojen mukaisesti:

Majoituksen alkuun yli 90 päivää: varausmaksu palautetaan kokonaisuudessaan. Majoituksen alkuun on alle 90 päivää: maksettuja vuokria ei palauteta

Suosittelemme vuokralaisia ottamaan matkavakuutuksen, joka kattaa myös matkan peruuntumisesta aiheutuvat kustannukset esim. sairastapauksissa.

Vuokranantaja ei vastaa sellaisesta asiakkaalle aiheutuneesta vahingosta, joka aiheutuu ennalta arvaamattomasta ylivoimaisesta esteestä (force majeure) tai vastaavasta syystä (esim. luonnonilmiöt, sähkökatkot jne.) ja jotka eivät ole johtuneet vuokranantajasta ja jonka seurauksia ei kohtuudella ole voitu estää.



Siivous

Loman aikana ja sen lopussa asiakas huolehtii mökin siivouksesta itse. Perussiivoukseen kuuluu asioiden tiskaus, astioiden ja tavaroiden sekä huonekalujen paikalleen laitto sekä roskien vienti. Jättäkää mökin lähtiessänne perussiistiin kuntoon. Mahdolliset panttipullot voi jättää keittiöön. Me huolehdimme perusteellisesta loppusiivouksesta.

Muita huomioitavia ehtoja

Tupakointi, myös sähkötupakointi sisätiloissa on kielletty. Jos tupakoitte, tupakantumpeilla ei saa roskata mökin pihapiiriä, omat tumpit on kerättävä pois. Lemmikkieläimet ovat tervetulleita.

Mökkiä vuokrataan ainoastaan vapaa-ajan viettoon/lomakäyttöön, mökin käyttö muuhun toimintaan ei ole sallittua ilman erillistä sopimusta.

Mökkiä ei saa vuokrata edelleen tai vuokrata kolmansille osapuolille, eikä mökkiä saa käyttää muuhun kuin sopimuksen mukaiseen tarkoitukseen, eli mökin vuokraajien omaan käyttöön.


Jos mökin vuokraamista ei aloiteta sovittuna ajankohtana tai mökin vuokraamista ei oteta vastaan, vuokralaisilla ei ole oikeutta vuokranpalautukseen.

Vuokralaisten keskeyttäessä vuokrauksensa/poistuessa vuokrakohteesta ennen vuokra-ajan päättymistä, ei käyttämättä jääneeltä ajalta makseta korvausta, eivätkä vuokralaiset ole oikeutettuja vuokranpalautukseen.

Kynttilöitä saa polttaa ainoastaan tulenkestävällä alustalla. Kynttilöitä tai ulkotulia ei saa polttaa terassilla, ja ulkotulet on sijoitettava riittävän kauas rakennuksesta palovaaran vuoksi. Avotulen tekeminen mökin piha-alueilla on sallittu ainoastaan siihen tarkoitukseen rakennetulla nuotiopaikalla.

Vuoteissa tulee käyttää liinavaatteita (eikä sängyssä saa nukkua vain esim. makuupussissa ilman aluslakanaa). Liinavaatteet voi halutessaan tilata maksua vastaan. Kylpypaljun tuominen mökille ei ole sallittu. Ulkopuolisten majoittuminen mökin läheisyyteen (esim. asuntoautoon tai -vaunuun yms.) ei ole sallittua ilman erillistä sopimusta.

Kun lähdette, huolehtikaa että sisävalot on sammutettu, kaikki ikkunat suljettu ja ovi lukittu. Huolehtikaa, että avain on lokerossaan ja koodi nollilla. Palauttakaa tavarat, astiat ja huonekalut niille paikoilleen, missä ne olivat tullessanne.



Lisäpalvelut

Liinavaatteet voi vuokrata käyttöön hintaan 17 €/ setti. Settiin kuuluu liinavaatteiden lisäksi 1 iso kylpypyyhe ja 1 pieni pyyhe.

Mökin irtaimisto

Mökin kaikki irtaimisto on listattu ja luetteloitu. Mikäli jokin tavara/esine/laite rikkoutuu, ilmoittakaa siitä välittömästi. Mikäli huomaatte edellisen vuokraajan jäljiltä mökissä jotain huomautettavaa tai siivouksen taso on ollut huono, olkaa välittömästi yhteydessä meihin. Mikäli mitään huomautettavaa ei ole, kaiken on katsottu olevan vuokrauksen alkaessa kunnossa.

Jos jotain mökissä vaurioituu tai mökin irtaimistoa rikkoutuu/katoaa, ovat mökin vuokralaiset seurueineen velvollisia ilmoittamaan viipymättä mökin omistajalle mahdollisista mökissä ilmenevistä vioista, vaurioista tai irtaimiston katoamisesta. Vuokralainen on korvausvelvollinen omista sekä seurueensa mökille tai sen irtaimistolle aiheuttamista vahingoista tai irtaimiston katoamisesta.

Mikäli jokin mökissä tai mökin laite, kodinkone/tavara rikkoutuu vääränlaisen käytön johdosta, ovat vuokralaiset seurueineen korvausvelvollisia. Kysykää aina, mikäli olette epävarma jonkin laitteen käytöstä. Sopikaa kaikista korvauksista mökin omistajan kanssa ennen poislähtöänne. Mökissä on oma erillinen mökkivakuutus.

Mökissä olevia taloustarvikkeita (leivinpaperi, folio, mausteet) saa huoletta ”lainata” mökillä ollessaan. WC-ja talouspapereita on aloituspakkauksen verran ja tämän jälkeen vuokraaja hankkii tarvittaessa itse paperit loppuloman ajaksi.

Muut asiat

Avaimen mökkiin saatte tulopäivänä avainkoodilla. Lähetämme teille koodin ja ajo-ohjeet mökille muutama päivä ennen varauksen alkua. Avainta ei saa luovuttaa ulkopuolisille ja sitä suositellaan säilyttämään avainlokerossaan, aina kun mökiltä poistutaan. Mökin omistajalla on oikeus periä vuokralaiselta kadotetusta avaimesta aiheutuneet kulut.

Toivotamme teidät erittäin lämpimästi tervetulleiksi lomailemaan Savottakämppään! Ystävällisin terveisin;

Kathrin ja Jukka Torvinen

Puh. 044-247 6066

[kathrin.torvinen@live.com](mailto:kathrin.torvinen@live.com)